Ang Unang Libro sa
Cronicas
1
Ang mga Kaliwat ni Adan hangtod kang Noe
(Gen. 5:1-32; 10:1-32; 11:10-26)
1 Ang mga kaliwat ni Adan sila si Set, Enos, 2 Kenan, Mahalalel, Jared, 3 Enoc, Metusela, Lamec, ug Noe.
4 Ang mga anak nga lalaki ni Noe mao sila si Sem, Ham, ug Jafet.
Ang mga Kaliwat ni Jafet
5 Ang mga anak nga lalaki ni Jafet sila si Gomer, Magog, Madai, Javan, Tubal, Meshec, ug Tiras.
6 Si Gomer adunay mga anak usab nga sila si Askenaz, Rifat,* ug Togarma.
7 Ang mga anak ni Javan sila si Elisha, Tarshish, Kitim, ug Rodanim.†
Ang mga Kaliwat ni Ham
8 Ang mga anak ni Ham sila si Cush, Mizraim,‡ Put, ug Canaan.
9 Si Cush adunay mga anak usab nga lalaki sila si Seba, Havila, Sabta, Raama, ug Sabteca.
Ang mga anak ni Raama sila si Sheba ug si Dedan.
10 Adunay usa pa ka anak si Cush nga ginganlan ug Nimrod. Kini si Nimrod nahimong bantogan nga manggugubat sa kalibotan.
11 Si Mizraim mao ang katigulangan sa mga Ludhanon, Anamnon, Lehabnon, Naftunon, 12 Patrusnon, Caslunon, ug sa mga Caftornon§ nga mao ang kagikan sa mga Filistihanon.
13 Si Canaan mao ang amahan ni Sidon ug ni Het.* Si Sidon ang kamagulangan. 14 Si Canaan mao pud ang kagikan sa mga Jebusihanon, Amorihanon, Gergasihanon, 15 Hibihanon, Arkanhon, Sinhanon, 16 Arvadnon, Zemarnon, ug Hamatnon.
Ang mga Kaliwat ni Sem
17 Ang mga anak ni Sem sila si Elam, Ashur, Arfaxad, Lud, ug Aram.
Ang mga anak ni Aram mao sila si† Uz, Hul, Geter, ug Meshec.
18 Si Arfaxad amahan ni Shela, ug si Shela amahan ni Eber.
19 Adunay duha ka anak nga lalaki si Eber ang usa ginganlag Peleg, tungod kay sa iyang panahon ang mga tawo sa kalibotan nabahin-bahin; ang ngalan sa iyang igsoon mao si Joktan.
20 Si Joktan mao ang amahan nila ni Almodad, Shelef, Hazarmavet, Jera, 21 Hadoram, Uzal, Dikla, 22 Obal,‡ Abimael, Sheba, 23 Ofir, Havila, ug Jobab. Silang tanan mga anak ni Joktan.
24 Mao kini ang mga kaliwat nga naggikan kang Sem mao sila si Arfaxad, Shela, 25 Eber, Peleg, Reu, 26 Serug, Nahor, Tera, 27 ug si Abram (nga mao usab si Abraham).
Ang mga Kaliwat ni Abraham
(Gen. 25:1-4, 12-16)
28 Ang mga anak ni Abraham mao sila si Isaac ug si Ishmael.
29 Ang mga anak ni Ishmael sila si Nebayot (nga maoy kamagulangan), Kedar, Adbeel, Mibsam, 30 Mishma, Duma, Masa, Hadad, Tema, 31 Jetur, Nafish, ug Kedema.
Sila ang mga anak ni Ishmael.
32 Ang mga anak ni Ketura, nga usa pa ka puyopuyo ni Abraham sila si Zimran, Jokshan, Medan, Midian, Ishbak, ug Shua.
Ang mga anak ni Jokshan si Sheba ug si Dedan.
33 Ang mga anak ni Midian sila si Efa, Efer, Hanoc, Abida, ug Eldaa.
Silang tanan ang mga kaliwat ni Ketura.
Ang mga Kaliwat ni Esau
(Gen. 36:1-19)
34 Si Abraham mao ang amahan ni Isaac.
Ang mga anak ni Isaac mao si Esau ug si Israel.§
35 Ang mga anak ni Esau sila si Elifaz, Reuel, Jeush, Jalam, ug Kora.
36 Ang mga anak ni Elifaz sila si Teman, Omar, Zefo,* Gatam, Kenaz, ug Amalek. Kini si Amalek anak niya kang Timna.†
37 Ang mga anak ni Reuel mao sila si Nahat, Zera, Shama, ug Miza.
Ang mga Edomihanon
(Gen. 36:20-30)
38 Ang mga anak ni Seir sila si Lotan, Shobal, Zibeon, Ana, Dishon, Ezer, ug Dishan.
39 Ang mga anak ni Lotan mao si Hori ug si Homam.‡ Adunay igsoon nga babae si Lotan nga si Timna.
40 Ang mga anak ni Shobal sila si Alvan,§ Manahat, Ebal, Shefo,* ug Onam.
Ang mga anak ni Zibeon si Aya ug si Ana.
41 Ang anak ni Ana mao si Dishon.
Ang mga anak ni Dishon sila si Hemdan,† Eshban, Itran, ug Keran.
42 Ang mga anak ni Ezer sila si Bilhan, Zaavan, ug Jaakan.
Ang mga anak ni Dishan si Uz ug si Aran.
Ang mga Hari sa Edom
(Gen. 36:31-43)
43 Mao kini ang mga hari sa Edom sa panahon nga wala pay hari ang mga Israelinhon:
Si Bela nga taga-Dinhaba nga anak ni Beor.
44 Pagkamatay niya, gipulihan siya ni Jobab nga anak ni Zera nga taga-Bozra.
45 Pagkamatay ni Jobab, gipulihan siya ni Husham nga taga-Teman.
46 Pagkamatay ni Husham, gipulihan siya ni Hadad nga taga-Avit nga anak ni Bedad. Kini si Hadad mao ang nakapildi sa mga Midianhon didto sa Moab.
47 Pagkamatay ni Hadad, gipulihan siya ni Samla nga taga-Masreka.
48 Pagkamatay ni Samla, gipulihan siya ni Saulo nga taga-Rehobot nga duol sa Suba sa Eufrates.
49 Pagkamatay ni Saulo, gipulihan siya ni Baal Hanan nga anak ni Acbor.
50 Pagkamatay ni Baal Hanan, gipulihan siya ni Hadad‡ nga taga-Pai.§ Ang ngalan sa iyang asawa mao si Mehetabel nga anak ni Matred ug apo ni Mezahab. 51 Unya namatay usab si Hadad.
Ang mga pangulo sa Edom sila
si Timna, Alva, Jetet, 52 Oholibama, Elah, Pinon, 53 Kenaz, Teman, Mibzar, 54 Magdiel, ug si Iram.
Mao kini sila ang mga pangulo sa mga tribo sa Edom.
* 1:6 Rifat: o Difat. † 1:7 Rodanim: o Dodanim. ‡ 1:8 Mizraim: o Ehipto. § 1:12 Caftornon: o Cretenhon. * 1:13 Sidon…Het: si Sidon mao ang kagikan sa mga Sidonhon ug si Het mao ang kagikan sa mga Hitihanon. † 1:17 Ang mga anak…sila si: kadaghanan sa mga Hebreo wala niini. ‡ 1:22 Obal: o Ebal. § 1:34 Israel: o Jacob. * 1:36 Zefo: o Zefi. † 1:36 Kenaz…Timna: mao kini sa pipila ka manuskrito sa Septuagint; apan sa Hebreo, Kenaz, Timna, ug Amalek. ‡ 1:39 Homam: o Hemam. § 1:40 Alvan: o Alyan. * 1:40 Shefo: o Shefi. † 1:41 Hemdan: o Hamran. ‡ 1:50 Hadad: o Hadar. § 1:50 Pai: o Pau.